open-index/open-wikipedia-markdown huggingface dataset:
Jean Grey

**Jean Grey** on Marvel-kustantamon luoma sarjakuvahahmo Ryhmä-X-sarjakuvissa ja elokuvissa (). Grey oli ensimmäinen professori Charles Xavierin mutantteja varten perustaman koulun oppilaista. 

Greyn mutanttivoimat puhkesivat jo ennen murrosikää, koska hän oli kokenut erään ystävänsä kuoleman telepaattisesti. Greyn koodinimeksi tuli **Ihmetyttö** () telepaattisten ja telekineettisten voimiensa takia. Scott Summers, alias *[[Kyklooppi (sarjakuvahahmo)|Kyklooppi]]*, oli seuraava alkuperäisten X-miesten jäsen ja myöhemmin Jeanin aviomies.

Jean Grey on esiintynyt kolmessa Ryhmä-X-elokuvassa *[[X-Men (elokuva)|X-Men]]*, *[[X-Men 2]]* ja *[[X-Men: Viimeinen kohtaaminen]]*. Greytä esittää kaikissa elokuvissa Famke Janssen.

Grey on kuollut ja herännyt henkiin niin sarjakuvissa kuin elokuvissakin kerran jos toisenkin. Grey kuoli *X-Men 2*:ssa ja palasi kuolleista elokuvassa *X-Men: Viimeinen kohtaaminen* muuttuneena pahaksi *Feenixiksi*.

Sarjakuvien kaanonin mukaan Grey kuoli eräällä Ryhmä-X:n avaruustehtävällä, mutta palasi elävien kirjoihin voimakkaampana, *Feenix*-nimisenä hahmona (vrt. tarujen Feeniks-lintu). Feenix joutui Mesmeron hypnotisoimaksi. Feenixin ollessa poissa tieltä Mesmero hypnotisoi yksi kerrallaan muut Ryhmä-X:n jäsenet sirkuspelleiksi. 

Pedon vapautettua heidät Magneto vangitsi heidät vuorostaan. Feenix-voimiensa ansiosta Grey sai pelastettua Pedon Magneton tukikohdan räjähdettyä. Jean luuli Kykloopin ja muiden kuolleen ja ihastui Jason Wyngarde -nimiseen herrasmieheen. Wyngarde kuitenkin paljastui Ryhmä-X:n vanhaksi viholliseksi Aivoksi ja sai Greyn uskomaan, että tämä oli Helvetintulen Klubin Musta Kuningatar. 

X-ryhmä vapautti Greyn, minkä jälkeen tämä muuttui *Pimeäksi Feenixiksi*, joka ehti tuhota yhden aurinkokunnan ennen kuin shi'arien Imperiumin Kaarti ja Ryhmä-X surmasivat sen. Myöhemmin Jean heräsi taas henkiin, ja saatuaan selville Scottin seurustelevan Emma Frostin kanssa hän alkoi pettää Kyklooppia Wolverinen kanssa. 

Magneto soluttautui X-Kartanoon ja pudotti Pedon ja Emma Frostin keskelle valtamerta ja lähetti Greyn ja Wolverinen päin aurinkoa. Feenix-voima kuitenkin pelasti heidät. Jean kuoli jälleen Magneton tartutettua häneen sähkömagneettisen viruksen.

## Jean Grey muissa medioissa
### Videopelit
* Jean Grey esiintyy pienessä sivuosassa *ssa* tekoälyhahmona.
* Jean Grey on pelattavana hahmona .
Aurinko (albumi)

**Aurinko** on suomalaisen rock-yhtye CMX:n kolmas albumi, joka julkaistiin syksyllä 1992. 

*Aurinko* oli CMX:n ensimmäinen EMI-yhtiön alamerkille Herodekselle tekemä albumi ja sen tuotti Gabi Hakanen. Yhtye äänitti albumin kesällä 1992 Herodes-studiossa Helsingissä. Koskettimia levyllä soitti Gabi Hakasen vanha soittokumppani Martti Salminen. Albumi sai musiikkilehdistössä hyvät arvostelut ja yhtye voitti ensi kertaa *[[Rumba (lehti)|Rumban]]* lukijaäänestyksen vuoden parhaasta yhtyeestä.

Levyn kansikuvassa on ananaksen poikkileikkaus.

## Kappaleet

*Sävellykset: Janne Halmkrona ja A. W. Yrjänä
*Sanoitukset: A. W. Yrjänä
*Sovitukset CMX

# 
# 
# 
# 
# 
# 
# 
# 
# 
# 
# 
# 

Vuoden 2012 uudeelleenjulkaisulla on ensimmäisellä CD-levyllä uusi miksaus albumista ja toisella levyllä alkuperäinen albumi uudelleen masteroituna.

## Kokoonpano
### CMX
* A. W. Yrjänä – basso, laulu ja tuotanto
* Janne Halmkrona – kitarat
* Timo Rasio – kitarat
* Pekka Kanniainen – rummut

### Tuotanto
* Gabi Hakanen – tuottaja, miksaus
* Kain Ärjyvä (= A. W. Yrjänä) – kansisuunnittelu, valokuvaus
* Jolle Penttilä – valokuvaus

### Vierailijat
* Anna Kuoppamäki
* Costi Suhonen
* Kikke Heikkinen
* Wagner Keppi
* Mika Paloniemi
* Tapani Rinne
* Kosonen
* Njuga Mol’ubata
* Martti Salminen

## Arvostelut
* *Rockmusica.net*: 

## Lähteet

## Aiheesta muualla
* CMX:n Aurinko tarjoaa faneille arvoisensa uusintaversion. *Rytmi.com* 18.10.2012.
*
Erling Jevne

**Erling Jevne** (s. 24. maaliskuuta 1966 Øyer, Norja) on norjalainen entinen maastohiihtäjä.

Urallaan Jevne saavutti lukuisia arvokisamitaleita, ensimmäisen jo 1995 Thunder Bayn MM-hiihdoissa, missä hän hiihti Norjan kultaa voittaneessa viestijoukkueessa. Kaksi vuotta myöhemmin Trondheimin MM-kisoissa hän hiihti jälleen viestivoittoon yltäneessä Norjan joukkueessa ja saavutti lisäksi henkilökohtaisen hopeamitalin 50 kilometrin perinteisen hiihtotavan kilpailusta Mika Myllylän takana. 1998 Naganon olympialaisissa hän jälleen voitti viestikultaa ja 30 kilometrin perinteisellä hopeaa jälleen Myllylän takana. 1999 Ramsaun MM-kisoissa hän hiihti Norjan hopealle jääneessä viestijoukkueessa.

Maailmancupissa Jevne saavutti kolme voittoa ja kaikkiaan 12 palkintopallisijoitusta. Ensimmäisen voittonsa hän saavutti 16. maaliskuuta 1996 Oslossa. Maailmancupissa hän hiihti viimeisen kilpailunsa 23. maaliskuuta 2002 Lillehammerissa. Sittemmin hän on kilpaillut joissakin ylipitkien matkojen kilpailuissa (Vasaloppetissa ja Rena-Lillehammer-hiihdossa). Norjan mestaruuskisoissa hän hiihti vuonna 2000 pronssille 30 kilometrillä. Seuratasolla hän edusti Øyer/Tretten IF:ää. Jevnellä on vaimo ja kolme lasta. 

## Lähteet
*
Gregorius XV

**Gregorius XV** (9. tammikuuta 1554 – 8. heinäkuuta 1623) syntymänimeltään **Alessandro Ludovisi** oli paavina 9. helmikuuta 1621 – 8. heinäkuuta 1623.

Hän oli viimeinen paavi, joka valittiin avoimella äänestyksellä (ei lippuäänestyksellä). Ludovisi sai perusopetuksensa jesuiitoilta. Tämän jälkeen hän opiskeli Bolognan yliopistossa lakia ja kirkkolakia.

Paavina hän oli taitava haalimaan omaisuutta ja asemaa sukulaisilleen. Hän puuttui Euroopan politiikkaan vain vähän. Hän lievensi noituudesta määrättyjä rangaistuksia, ja rajoitti kuolemantuomion niihin, jotka olivat todistettavasti liittoutuneet paholaisen kanssa ja käyttäneet noitavoimia sivullisten surmaamiseen.

## Lähteet
*

### Viitteet

## Aiheesta muualla
Rod Laver

**Rodney George ”Rod” Laver** (9. elokuuta 1938 Rockhampton, Queensland, Australia) on australialainen tennispelaaja ja yksi tennishistorian suurista pelaajista. Laverin huippuvuodet ajoittuivat 1960-luvulle, jolloin hänet rankattiin useana vuonna epävirallisesti maailman parhaaksi pelaajaksi. Hän pelasi sekä kaksinpeliä että nelinpeliä ja voitti kaikkiaan 20 major-turnausta. Laver on ensimmäinen pelaaja, joka voitti sekä amatöörien että ammattilaisten grand slamin.

## Elämäkerta
Rod Laver syntyi Australiassa vuonna 1938 nelilapsisen perheen kolmantena lapsena. Koko perhe pelasi tennistä, ja isä piti omaa tenniskoulua. Laver voitti Brisbanen 14-vuotiaiden mestaruusturnauksen. Seuraavana vuonna hän lopetti koulunkäynnin keskittyäkseen tennikseen ja voitti 17-vuotiaana Yhdysvaltain nuorten mestaruusturnauksen. Englannissa hänen ensimmäinen merkittävä otteluvoittonsa oli Barry Bruce MacKayta vastaan.

Laver pelasi vuonna 1959 ensi kertaa Australian Davis Cup -joukkueessa. Seuraavana vuonna hän voitti Australian mestaruuden. Laverin ensimmäinen turnausvoitto Wimbledonissa oli sekanelinpelissä 1959. Vuonna 1960 hän voitti Australian joukkueessa Davis Cupin.

Ensimmäisen kaksinpelin Wimbledon-mestaruutensa Laver saavutti vuonna 1961. Samana vuonna hän voitti Australian riveissä jälleen Davis Cupin. Laverin paras vuosi amatööritenniksessä oli 1962, jolloin hän voitti monen pienemmän turnauksen ohella myös Australian mestaruuden, Ranskan mestaruuden, Wimbledonin sekä Yhdysvaltain mestaruuden. Näin hän oli voittanut samana vuonna kaikki neljä suurta amatööriturnausta ensimmäisenä pelaajana 24 vuoteen.

Laver siirtyi joulukuussa 1962 ammattilaiseksi. Hän aloitti ammattilaisuransa vaatimattomasti häviten 19 ottelua ensimmäisestä 21 ottelustaan. Vuonna 1969, kun tennisturnaukset olivat jo avoimia niin ammattilaisille kuin amatööreillekin, hän voitti grand slamin toistamiseen ja ensimmäisenä ammattilaispelaajana. Saman vuoden aikana hän voitti 31 peräkkäistä turnausta ja hallitsi tennistä ennennäkemättömällä tavalla.

Laverin menestys jatkui 1970-luvun alkuvuosina, ja hän voitti turnauksia vuoteen 1975 saakka. Hän oli maailman parhaiten ansaitseva tennispelaaja vuosina 1969, 1970 ja 1971, ja koko urallaan hän ansaitsi yli 1,5 miljoonaa dollaria. Laver lopetti uransa vuonna 1978.

Maailman kymmenen parhaan pelaajan joukkoon Laver rankattiin epävirallisesti vuosien 1959–1975 välillä 12 kertaa, joista ykköseksi vuosina 1961, 1962, 1968 ja 1969. Hänet on toisinaan nimetty kaikkien aikojen parhaaksi miestennispelaajaksi.

Laver meni naimisiin vuonna 1966, ja avioliitosta syntyi yksi poika.

## Lähteet
Veljeskunta (albumi)

**Veljeskunta** on CMX:n toinen albumi vuodelta 1991. Albumi on yhtyeen ensimmäinen julkaisu, jolla on mukana kitaristi Timo Rasio.

Albumin cd-julkaisu vuodelta 1993 sisältää ep:n *[[Tanssitauti]]*. Vuonna 2003 julkaistu remasteroitu Gold-versio sisältää *Tanssitaudin* lisäksi *[[Musiikin ystävälliset kasvot]]* -ep:n.

CMX:n edellisistä levyistä poiketen musiikki ei enää ollut ylinopeaa hardcore-punkia vaan tummasävyistä, yhtyeen goottisävyiseksi luonnehtimaa rockia. Yhtyeen mukaan muutos johtui osaksi jäsenvaihdoksista ja osaksi kyllästymisestä vanhaan soittotyyliin.

Albumin nimikappaleessa lauloi myös Little Mary Mixup -yhtyeen Kikke Heikkinen.

## Kappaleet
Kappaleet sanoittanut A. W. Yrjänä ja sovittanut CMX

#"Kulje vasten" - 1:31
#"Neljäs valtakunta" - 2:33
#"Metallipurkaus" - 3:00
#"Kuu" - 2:01
#"Veljeskunta" - 4:05
#"Rytmitehdas" - 2:30
#"Helvetin hyvä paimen" - 2:45
#"Vaskiperse" - 2:10
#"Ääni ja vimma" - 2:10
#"Tanssitauti" - 2:13
#"Kätketty kukka" - 4:36
#"Enteitä" - 2:19
#"Täynnä naisia" - 2:32
#"Tulikiveä" - 3:47

## Yhtyeen kokoonpano levyllä
*A. W. Yrjänä – basso, ja laulu
*Janne Halmkrona – kitarat ja kosketinsoittimet
*Timo Rasio – kitarat
*Pekka Kanniainen – rummut ja lyömäsoittimet

### Vierailevat muusikot
* Kikke Heikkinen – laulu
* Kim Johannes – kosketinsoittimet

### Muuta

* Ari Hämäläinen - Äänitys
* MJ - Masterointi

## Arvostelut
* *[[Desibeli.net]]*: 
* *[[Imperiumi.net]]*: 
* *[[Noise.fi]]*: 

## Lähteet

Veljeskunta (Alkuperäinen LP) Discogsissa

## Aiheesta muualla
*
Bolesław Bierut

**Bolesław Bierut** (18. huhtikuuta 1892 Lublin, Puola – 12. maaliskuuta 1956 Moskova, Neuvostoliitto) oli puolalainen kommunistijohtaja ja stalinisti. Hän oli myös Puolan presidenttinä vuosina 1947–1952.

## Elämäkerta

Bierut oli syntynyt lähellä Lublinia. Hän suoritti opintonsa Kommunistisen Internationaalin koulussa. Kun Josif Stalin oli lakkauttanut Puolan kommunistipuolueen 1938, Bierut selvisi suuresta vainosta, joka koetteli puolalaisia kommunisteja. Hänet kutsuttiin uuden Puolalaisten työläisten puolueen johtajaksi 1943 ja oli jäsenenä Puolan parlamentissa  1944–1947. Bierut oli Neuvostoliiton työkaluna Puolan kommunistien vallankaappauksessa. Hän oli Puolan kansantasavallan presidenttinä viran olemassaolon ajan vuosina 1947–1952. Hän kieltäytyi järjestämästä kommunistipoliitikkojen oikeudenkäyntejä ennen seuraajansa Władysław Gomułkan syrjäyttämistä puolueen pääsihteerin virasta vuonna 1948. Hän kuitenkin tuomitsi näytösoikeudenkäynneissä toisen maailmansodan sotilasjohtajia kuten kenraali Stanislaw Tatarin, 40 Wolność i Niepodległość (WiN, Vapaus ja Itsenäisyys) -järjestön jäsentä ja kirkon johtajia. Monet vastustajat hänen hallintonsa aikana, kuten "Auschwitzin sankari" Witold Pilecki, tuomittiin kuolemaan salaisissa oikeudenkäynneissä. Bierut kuoli 12.3.1956 ollessaan Moskovassa seuraamassa Neuvostoliiton kommunistisen puolueen 20. puoluekokousta.

## Katso myös
* Puolan historia 1945–1989

## Lähteet

## Aiheesta muualla
Porsche 944

**[[Porsche]] 944** on Porschen vuonna 1981 esittelemä 924:sta edelleen kehitetty urheiluautomalli. Moottorikoko kasvoi 2-litraisesta rivinelosesta 2,5-litraiseen Porschen valmistamaan rivineloseen, jossa on tehoa noin 160 hv. Erittäin jäykkä kori on täyssinkitty ja koria on levitetty 924:een verraten. 

944:n kehuttiin olleen poikkeuksellisen hyvä ajo-ominaisuuksiltaan, osittain 50/50-painojakaumansa vuoksi. Tasapainoinen painojakauma on saavutettu sijoittamalla moottori eteen ja vaihdelaatikko taka-akselin yhteyteen taakse edellisen 924:n tapaan.

Perusversion 2,5-litrainen rivinelonen pohjautui 928 mallin V8-moottoriin, tuottaen tehoa 163 hevosvoimaa ja vääntöä 205 newtonmetriä. Moottorissa oli Bosch-polttoaineensuihkutus ja kaksi tasapainotusakselia.
Perusversion iskutilavuutta kasvatettiin myöhemmin 2,7 litraan; numeroarvot eivät juuri muuttuneet, mutta uusi moottori tarjosi laakeamman vääntökäyrän.
S-mallissa samaan (2.5-l) moottorilohkoon liitettiin uusi 16-venttiilinen sylinterinkansi, ja teho nousi 190 hevosvoimaan.

S2-malli oli tehokkain vapaasti hengittävä versio: Siinä oli 3,0 litraan kasvatettu iskutilavuus ja 16-venttiilinen sylinterinkansi.
Teho nousi 211 hevosvoimaan ja vääntö 280 newtonmetriin, jolla auto pystyi 240 km/h huippunopeuteen.

Tehtaan sisäisellä koodilla 951 tunnettu 944 Turbo oli suorituskykyisin versio. Siinä 2,5-litraiseen 8-venttiiliseen perusmoottoriin liitettiin KKK-turboahdin ja kehittyneempi Bosch-moottorinohjausjärjestelmä. Tehoa autossa oli 220 hevosvoimaa ja vääntöä 330 newtonmetriä. 1988 Porsche lanseerasi Turbo S -mallin jossa oli suurempi turbo ja  korkeampi ahtopaine, nostaen tehon 250 hevosvoimaan ja väännön 350 Newtonmetriin. Tehokkaampi S -versio kiihtyi 0-100 km/h alle 6:ssa sekunnissa ja saavutti yli 250 km/h huippunopeuden.
Myös alustaan ja voimansiirtoon tehtiin lukuisia muutoksia, minkä johdosta tehtaan sisäinen koodikin antaa ymmärtää kyseessä olevan tavallaan erillisen malliversion.

Mallivuodesta 1990 944 S2 oli saatavilla myös avoversiona, ja 944-sarjan viimeiselle mallivuodelle 1991 avokattomahdollisuus oli tarjolla myös 944 Turboon. 
Avonainen 944 Turbo onkin mallisarjan harvinaisin versio.
Porsche 944:n kehitys jatkui tuotannon päätyttyäkin; uusi Porsche 968 perustui samaan perusrakenteeseen, ja moottori oli kehitysversio 944 S2:n 3-litraisesta neloskoneesta.

Porsche 944 on ollut koko merkille erittäin suosittu ja tärkeä malli. Se käytännössä pelasti Porschen taloudelliselta romahdukselta 1980-luvun alussa, ja oli osoitus myös siitä, että aitojen Porschejen ei tarvitsisi olla ainoastaan takamoottorisia.

## Porsche 944

* Valmistettu 113 070 kappaletta vuosina 1982-1989.

## Porsche 944 Turbo

* Vuonna 1985 esiteltiin Turbo-malli, jonka teho oli 220 hv. Vuonna 1988 esiteltiin 250 hv:n Turbo S malli. Turboa on valmistettu 25 107 kappaletta.

## Porsche 944S

* Valmistettu 12 936 kappaletta vuosina 1987-1988.

## Porsche 944S2

* Valmistettu 19 945 kappaletta vuosina 1989-1991.
Leo XI

**Leo XI** (2. kesäkuuta 1535–10. huhtikuuta 1605), oikealta nimeltään **Alessandro Ottaviano de' Medici**, oli paavina 10. huhtikuuta 1605 – 27. huhtikuuta 1605. Hän kuului vauraaseen Medicin sukuun. Hänet valittiin paaviksi 70-vuotiaana. Hän sairastui heti paavin istuimelle noustuaan ja kuoli vajaa kuukausi myöhemmin.

## Lähteet
*

### Viitteet

## Aiheesta muualla
Innocentius IX

**Innocentius IX** (20. heinäkuuta 1519–30. joulukuuta 1591), syntymänimeltään **Giovanni Antonio Facchinetti**, oli paavina 29. lokakuuta 1591 – 30. joulukuuta 1591. Facchinetti syntyi vaatimattomaan työläisperheeseen Pohjois-Italiassa, ja toimi paavi Gregorius XIV:n aikana kirkkolain lakimiehenä, diplomaattina ja hallintovirkamiehenä. Gregoriuksen sairastellessa Facchinetti hoiti jo paljon paavin istuimen hallinnollisia asioita. Hän nousi Gregoriuksen seuraajaksi, mutta kuoli pari kuukautta myöhemmin.

## Lähteet
*

### Viitteet

## Aiheesta muualla
Gregorius XIV

**Gregorius XIV** (1535–1591), syntymänimeltään **Niccolò Sfondrati**, oli paavina 5. joulukuuta 1590 – 16. lokakuuta 1591.

Hän syntyi Milanossa perheeseen, jolla oli hyvä asema seurapiireissä, mutta Sfondrati oli tunnettu vaatimattomasta elämäntyylistään ja hurskaudestaan. Opiskeltuaan Perugiassa ja Padovassa hänet vihittiin papiksi ja piispaksi. Hän myös osallistui vuosina 1561–1563 Trenton kirkolliskokoukseen.

Paavina Gregorius XIV sekaantui voimallisesti Ranskan uskonsotiin.
Hän sairasti pitkähkön aikaa malariaa ja kuoli sappikivitautiin.

## Lähteet
*

### Viitteet
Wings 2

**Wings 2** on Miika Virpiojan kehittämä indie-videopeli, joka julkaistiin Microsoft Windowsille ja Linuxille vuonna 2006. Peli on suoraa jatkoa Virpiojan aiemmalle pelille, *[[Wings (videopeli)|Wingsille]]*.

*Wings 2*:ssa on luolalentelyissä harvemmin nähty verkkopeli, uusia toimintoja ja pelimuotoja, joita on yhteensä kuusi kappaletta. Pelaajan on lisäksi on mahdollista hypätä aluksestaan ulos ja taistella vain pilotilla, tai mennä jälleen robottien tai tykkien ohjaksiin. Peliä on mahdollista pelata sekä internetissä että jaetulla ruudulla ja lähiverkossa. Siihen on myös mahdollista luoda omia kenttiä ja myös aseita.

Pelin kehitys alkoi kesällä 2003. Syksyllä 2005 aloitettiin *Wings 2*:n suljettu beetatestaus, ja keväällä 2006 saivat betan ladattavakseen pelin foorumille rekisteröityneet. 17. elokuuta 2006 *Wings 2* julkaistiin julkiseen levitykseen. 6. joulukuuta
2007 *Wings 2* laitettiin ilmaislevitykseen Suomen itsenäisyyspäivän kunniaksi.

## Lähteet

## Aiheesta muualla
* Wings 2:n viralliset sivut
* Wings 2 Lauswikissä 
* Pelin foorumi
Alexander Herr

**Alexander Herr** (s. 4. lokakuuta 1978 Furtwangenissa) on saksalainen mäkihyppääjä.

Herr aloitti mäkihypyn harrastamisen jo neljävuotiaana. Vuonna 1993 hän saavutti juniorien MM-pronssia Harrachovissa. Kaudesta 1994–1995 hän kuului maansa aikuisten maajoukkueeseen. Hän kuului Saksan kultaa voittaneeseen suurmäen joukkuekilpailujoukkueeseen 2001 Lahden MM-kisoissa. Samoissa kisoissa hän saavutti pronssia normaalimäen joukkuekilpailussa. Vuonna 2006 hän hyppäsi lentomäen MM-kisoissa Kulmissa Saksan joukkuekilpailun pronssia saavuttaneessa joukkueessa.

Mäkihypyn maailmancupissa Herr oli kahdesti palkintosijoilla. Hänen paras sijoituksensa kokonaiskilpailussa oli 24:s, kaudelta 2004/2005. Samalla kaudella hän kärsi polvivammasta. Seuratasolla Herr edusti ST Schonach-Rohrhardsbergiä. Hän asuu Schonachissa.

## Maailmancupin palkintosijoitukset

## Aiheesta muualla
* Virallinen sivu 
*
Agapio Racing Team

**Agapio Racing Team Oy**** / Nordic Agapio Oy** oli suomalainen piirrossarjojen dubbausyhtiö. Yhtiö toimi ensin vuosina 1993–1997 ja sen tilat sijaitsivat Helsingissä.

Agapio jälkiäänitti 26 ensimmäistä *Digimon*-jaksoa, mutta Nelonen antoi Tuotantotalo Wernen dubata loput jaksot, koska katsojat valittivat Agapion dubbauksen laadusta.

## Näyttelijät
* Pauli Talikka

## Agapion dubbaamia piirrossarjoja
* *[[Alvin ja pikkuoravat (animaatiosarja)|Alvin ja pikkuoravat]]*
* *[[Aarresaari]]
* *Calimero & ystävät* (26 jaksoa)
* *Digimon Adventure* (26 jaksoa)
* [[Droidit (piirrossarja)|*Droidit*]]
* *Flipper & Lopaka*
* *Halinallet*
* *Hopeaharja*
* *Ivanhoe*
* *Kasper*
* *Peter Pan ja merirosvot*
* *Pikkalan porsaat*
* *Pikku hippo*
* *My Little Pony*
* *Sissi*
* *Taikabussin seikkailut''/Taikabussin retket

## Katso myös
* Golden Voice

## Lähteet

## Aiheesta muualla
* Agapio Racing Team -aiheiset sivut  – sisältää mm. ääni- ja videonäytteitä.
* Agapio Racing Teamin tarina: Tämä mies oli luomassa Digimonia ja muita legendaarisia dubbauksia – HS.fi. 28.5.2015.
Talbot Samba

**Talbot Samba** on PSA-konsernin Talbot-merkillä vuosina 1981–1986 valmistama pieni henkilöautomalli, joka korvasi Talbot Sunbeamin. Samba jakaa suuren osan tekniikastaan Citroën LNA- ja Peugeot 104 -mallien kanssa.
Samban korin muotoilu on hyvin samanlainen kuin LNA- ja 104-malleissa. 3,5 metriä pitkä auto oli kuitenkin pidempi kuin 104:n kolmiovinen versio ja lyhyempi kuin viisiovinen. Vuonna 1982 Sambasta tuotiin markkinoille kaksiovinen avomalli, jollaista ei Citroënin ja Peugeot’n valikoimissa ollut.

Sambaan oli aluksi tarjolla 1,0-, 1,1- ja 1,4-litraiset moottorit. Vuonna 1983 markkinoille tuli urheilullinen Samba Rallye 1,2-litraisella (80&nbsp;hv) moottorilla. Sen tunnisti konepellin ilmanottoaukosta ja kylkien raidoista. Vuonna 1985 esiteltiin myös 1,4-litraisella (90&nbsp;hv) moottorilla varustettu versio Rallyesta.

Samba ei saanut itselleen seuraajaa, sillä vuonna 1983 esitelty Peugeot 205 osoittautui erittäin suosituksi, eikä uudelle pikkuautomallille olisi siten ollut tilaa PSA-konsernin mallivalikoimassa. 

## Lähteet

## Aiheesta muualla
The Legend of Zelda: Oracle of Seasons

**The Legend of Zelda: Oracle of Seasons** on Capcomin kehittämä ja Nintendon julkaisema toimintaseikkailupeli. Peli on julkaistu vuonna  Game Boy Colorille. Pelin kehitti Capcomille työskentelevä Flagship. *Oracle of Seasons* julkaistiin yhdessä *[[The Legend of Zelda: Oracle of Ages]]* -pelin kanssa. Pelit ovat itsenäisiä kokonaisuuksia, mutta niiden pelaaminen rinnakkain avaa lukittuja ominaisuuksia ja syventää tarinaa.

## Tarina
Tarina alkaa Triforcen temppelistä, jossa Link kuulee Triforcen kutsuvan häntä. Link lähestyy pyhäinjäännöstä, ja hänen ympärilleen ilmestyy outo pyörre. Pyörre vie Linkin tuntemattomaan maahan, pimeän metsän keskelle. Link kuulee musiikkia ja iloisia huudahduksia lähistöltä ja tapaa joukon kierteleviä musikantteja, jotka nuotion ympärille kerääntyneenä katselevat kauniin naisen tanssia. Nainen toivottaa Linkin tervetulleeksi Holodrumin maahan ja pyytää tätä tanssimaan kanssaan. 

Kohta taivas peittyy tummiin pilviin ja taivaista kuuluu mahtava ääni. Ääni esittelee itsensä Onoxiksi, Pimeyden kenraaliksi ja kertoo tanssijan, Dinin, olevan Vuodenaikojen oraakkeli. Onox kaappaa Dinin, ja Holodrum vaipuu kaaokseen. Linkin tehtäväksi jää etsiä Vuodenaikojen sauva, joka on piilotettu Subrosian maahan, Vuodenaikojen temppeliin. Sauvalla on voima vaihtaa vuodenaikaa silmänräpäyksessä.

## Yhteydet ''Oracle of Ages'' -peliin
*Oracle of Seasonsin* läpi pelanneelle pelaajalle annetaan salasana, jonka voi syöttää *Oracle of Agesiin*, ja päinvastoin. Salasana avaa lukittuja ominaisuuksia, kuten antaa ei-pelaajahahmoille tietoja Linkin vaiheista toisessa pelissä, siirtää osan hankituista esineistä toiseen peliin ja muuttaa luolastoja. Pelatessaan salasanalla Linkin tietoon tulee uusia salasanoja, jotka voi palauttaa toiseen peliin, jolloin pelaaja palkitaan uusilla esineillä. Pelien todellinen loppu, jossa esiintyvät Prinsessa Zelda ja Ganon, on mahdollista saavuttaa vain näin.

## Kehitys
Shigeru Miyamoton mukaan Yoshiki Okamoto halusi työskennellä Zelda-pelien parissa ja julkaista ne nopealla aikataululla. Nintendo ei normaalisti tuota pelejä yhtä nopealla aikataululla ja koska Miyamoto oli kiireinen omien projektien kanssa he antoivat Flagshipille luvan työskennellä pelien parissa.

## Vastaanotto
Peli on saanut Nintendo Lifen arvostelussa arvosanaksi 8/10.

## Lähteet

## Aiheesta muualla
* 
* ''Oracle of Seasonsin'' virallinen sivusto
Citroën Axel

**Citroën Axel** on Citroënin vuosina 1984–1992 valmistama pieni henkilöauto. Se oli sama auto kuin Citroënin Romanian markkinoille suunnittelema Oltcit Club. Axelia myytiin ainoastaan Etelä-Euroopassa, eikä se kuulunut Suomen-tuontiohjelmaan. Axelin kori muistuttaa jonkin verran Citroën Visaa, mutta Axelissa on 1,1 tai 1,3 litran bokserimoottori. Länsimaihin ei tuotu kaksisylinteristä 650-kuutioista moottoria. 

## Lähteet

## Aiheesta muualla
Daimler DS420

**Daimler DS420** on Daimler Motor Companyn vuosina 1968–1992 Jaguar 420 -mallin alustalle valmistama edustuslimousine. Daimler limousinea käyttivät muun muassa Ison-Britannian kuninkaalliset ja suurlähettiläät.

Perusversion lisäksi autosta on valmistettu korin takaosasta rättikattoista Landaulette-mallia ja ruumisautoja.

Auto on 5,74 metriä pitkä, 197cm leveä ja painaa 2 131 kg. Moottorina on Jaguarin 4.2-litrainen, kuusisylinterinen XK6-rivimoottori.

Daimler DS420 limousinea valmistettiin yhteensä 4&nbsp;141 kappaletta, lisäksi valmistettiin 903 ruumisautoa. Walesin prinsessa Dianan hautajaiskulkueessa käytettiin DS420-mallin ruumisautoa.

## Lähteet

## Aiheesta muualla

*The Daimler DS420 Limousine
*DS420 Limousine Model Description
Sao Penza

**Sao Penza** on eteläafrikkalaisen Samcorin valmistama pieni henkilöautomalli. Auto on käytännössä sama kuin vuonna 1985 markkinoille tullut Mazda 323 -malli, mutta laatu oli Mazdaan verrattuna erittäin huono. Penzaa ei ole tuotu Suomeen, mutta Englannissa sitä myytiin jonkin verran vuosina 1991–1993.

## Lähteet
San Storm

**San Storm** on intialaisen veturivalmistajan yhteistyössä ranskalaisen Le Mans Design Groupin kanssa kehittämä ensimmäinen intialainen urheiluauto, ja se tuli myyntiin vuonna 1998. Pienessä lasikuitukorisessa sportcoupé-tyyppisessä Stormissa on Renault'n 1,1-litrainen D7F-moottori. Stormista on myös avomalli, jota myydään nimellä San Streak.

Storm on kaksipaikkainen ja painaa vain 760 kg. Moottorissa on tehoa 60 hp, jolla auto saavuttaa sadan kilometrin tuntinopeuden 11 sekunnissa. Huippunopeus autolla on 160 km/h.
Boyz II Men

**Boyz II Men** on yhdysvaltalainen soul/R&B-yhtye Philadelphiasta, Pennsylvaniasta. 

Boyz II Men perustettiin vuonna 1988. Se julkaisi vuosina 1992–1997 viisi listaykköskappaletta ja on myynyt yli 25 miljoonaa levyä. Vuosina 1990–2000 yhtyeellä oli levytyssopimus Motown Recordsin kanssa, jonka jälkeen se siirtyi Universal Recordsille. Yhtyeessä on nykyään kolme jäsentä Michael McCaryn jätettyä sen sairastamansa MS-taudin takia vuonna 2003. 

## Kokoonpano
### Nykyiset jäsenet
* Wanya Morris (1988-)
* Shawn Stockham (1988-)
* Nathan Morris (1988-)

### Entiset jäsenet
* Michael McCary (1988-2003)
* Marc Nelson (1988-1989) 

## Diskografia
### Studioalbumit
* *Cooleyhighharmony* (1991)
* *[[II (Boyz II Menin albumi)|II]]* (1994)
* *Evolution* (1997)
* *Nathan Michael Shawn Wanya* (2000)
* *Full Circle* (2002)
* *Throwback, Vol. 1* (2004)
* *Winter/Reflections* (vain Japanissa) (2005)
* *The Remedy* (2006)
* *Motown: A Journey Through Hitsville USA* (2007)
* *Love* (2009)
* *Twenty* (2011)
* *Collide* (2014)
* *Under the Streetlight* (2017)

### Kokoelmat ja erikoisalbumit
* *Christmas Interpretations* (1992)
* *The Remix Collection* (1995)
* *The Ballad Collection* (1999)
* *Legacy: The Greatest Hits Collection* (2001)
* *20th Century Masters - The Millennium Collection: The Best of Boyz II Men* (2003)
* *Best Selection* (2009)
* *Winter/Reflections* (2005)
* *The Best of Boyz II Men: Green Series* (2005)
* *Covered: Winter* (2010)
* *End of the Road – The Collection* (2011)
* *Icon* (2013)

### Singlet
* "It's So Hard to Say Goodbye to Yesterday" (1991)
* "Uhh Ahh" (1991)
* "Please Don't Go" (1992)
* "End of the Road" (1992)
* "In the Still of the Nite (I'll Remember)" (1993)
* "Let It Snow" (1993)
* "I'll Make Love to You" (1994)
* "On Bended Knee" (1994)
* "Thank You" (1995)
* "Water Runs Dry" (1995)
* "Vibin" (1995)
* "One Sweet Day" (1995, mukana Mariah Carey)
* "I Remember" (1995)
* "Hey Lover" (1995, mukana LL Cool J)
* "4 Seasons of Loneliness" (1997)
* "A Song for Mama" (1997)
* "Can't Let Her Go" (1998)
* "I Will Get There" (1999)
* "Pass You By" (2000)
* "Thank You in Advance" (2000)
* "The Color of Love" (2002)
* "Relax Your Mind" (2002, mukana Faith Evans)
* "What You Won't Do for Love" (2004) 
* "The Tracks of My Tears" (2007)
* "Just My Imagination" (Running Away with Me)(2007)
* "War" (2008)
* ""Mercy Mercy Me (The Ecology)" (2008)
* "I Can't Make You Love Me" (2009)
* "Iris" (2009)
* "More Than You'll Ever Know" (feat. Charlie Wilson) (2011)
* "One Up for Love" (2011)
* "Flow" (2011)
* "One More Dance" (2012)
* "Better Half" (2014)
* "Diamond Eyes" (2014)
* "Losing Sleep" (2014)
* "Ladies Man" (2017)

## Lähteet
Toyota Model F

**Toyota Model F**, myyty myös nimillä **Toyota Van** (USA), **Toyota Space Cruiser** (Japani ja Eurooppa lukuun ottamatta Ruotsia) ja **Toyota Tarago** (Australia), oli Toyotan vuosina 1983–1990 valmistama tila-auto. Se perustui Toyota Hiacen ja Toyota Lite-Acen tekniikkaan, mutta oli viimeistelty paremmin henkilöautomaiseksi. Takavetomallin rinnalla tarjolla oli myös nelivetoinen versio.

Toyota Previa korvasi Model F:n Toyotan mallistossa.

Moottorivaihtoehdot:
*1.8 - 88 hp
*2.0
Vauxhall Cavalier

**Vauxhall Cavalier** on brittiläisen Vauxhallin vuosina 1975–1995 valmistama ylemmän keskiluokan automalli. 

Cavalierin piti alun perin saada aivan oma korimuotoilunsa, mutta lopulta sen keula otettiin tietyin muutoksin toisen sukupolven Opel Mantasta ja sedan-mallien korit muilta osin Opel Asconasta. Coupé ja Sports Hatch -mallien korit otettiin Opel Mantasta. General Motorsin muotoilija Wayne Cherry piirsi autolle Vauxhalleille ominaisen ”droop snoot” -keulan.. Myöhemmät Cavalierit perustuivat etuvetoisiin kolmannen sukupolven Opel Asconaan ja Opel Vectraan. 

Suurimmat erot Asconan ja Cavalierin välillä ovat etusäleikössä ja korimalleissa: Ascona oli saatavana sedan- ja hatchback-malleina, kun Vauxhallista sen sijaan valmistettiin myös farmaria ja vuodesta 1982 avomallia. 

Cavalierit valmistettiin aluksi Belgian Antwerpenissa ja elokuusta 1977 alkaen Englannin Lutonissa.

Vauxhall Cavalier muuttui Vauxhall Vectraksi toisen sukupolven Opel Vectran esittelyn yhteydessä.

## Sukupolvet
* Vauxhall Cavalier Mk I (1975–1981) – Opel Ascona B
* Vauxhall Cavalier Mk II (1981–1988) – Opel Ascona C
* Vauxhall Cavalier Mk III (1988–1995) – Opel Vectra A

Tiedosto:Vauxhall Cavalier registered April 1978 1584cc.JPG|Vauxhall Cavalier (1975–1981)
Tiedosto:Vauxhall Cavalier.jpg|Vauxhall Cavalier (1981–1988)
Tiedosto:Vauxhall Cavalier registered March 1989 1598cc.JPG|Vauxhall Cavalier (1988–1995)


## Lähteet

## Aiheesta muualla
Myrsky (veistos)

**Myrsky** on Reino Puustisen luoma veistos, joka sijaitsee Joutsenon kaupunginkirjaston vieressä Lappeenrannassa. Veistos esittää kolmea myrskypilveä pakoon juoksevaa hevosta, muistona 8. heinäkuuta 1972 Joutsenoa rajusti koetelleesta myrskystä. Teräksinen patsas sijaitsee Joutsenon keskustan toria vastapäätä, kaupunginkirjaston edessä kaupungin pääkadun Keskuskadun varrella. *Myrsky* paljastettiin 8. heinäkuuta 1979 ja sen paljastuspuheen piti silloinen Eduskunnan puhemies Johannes Virolainen. Patsas restauroitiin vuonna 2007.

## Lähteet
Lonsdale Saloon

**Lonsdale Saloon** on australialaisen Lonsdalen vuosina 1982–1984 valmistama auto, joka oli käytännössä sama auto kuin Mitsubishi Galant. Lonsdale Saloonia tuotiin myös Eurooppaan, lähinnä Britanniaan japanilaisten autojen tuontikiintiöiden takia.

Moottorivaihtoehdot:
*1.6
*2.0
*2.6
Rautakantele

**Rautakantele** on CMX:n viides, helmikuussa 1995 julkaistu albumi. 

Levy päättyy virsihenkiseen lauluun ”Hiljaisuuteen”, jossa ei kuulla lainkaan soittoa. Kappaleella laulavat A. W. Yrjänä ja Kampin Laulu -kuoro.

Rautakanteleen lauluista ”Rautakantele”, ”Yöllisiä”, ”Talviunia”, ”Kirosäkeet”, ”Pelasta maailma”, ”Linnunhammas”, ”Veden ääri” ja ”Hiljaisuuteen” on julkaistu kokoelmalla *[[Cloaca Maxima (albumi)|Cloaca Maxima]]*. Levyn kappaleesta ”Rautakantele” on tullut yhtyeen itsensä mukaan eniten keikoilla soitettu kappale.

## Kappalelista
# Rautakantele – 04:31
# Yöllisiä – 03:19
# Palvonnan eleitä – 03:03
# Talviunia – 03:29
# Kirosäkeet – 04:10
# Ennustaja – 03:53
# Päivälintu – 03:48
# G – 03:37
# Pelasta maailma – 04:14
# Linnunhammas – 03:19
# Veden ääri – 03:06
# Pirunmaitoa – 06:08
# Hiljaisuuteen – 02:04
* Sävellykset: CMX
* Sanat: A. W. Yrjänä

## Tekijät
### Yhtye
* A. W. Yrjänä – basso ja laulu
* Janne Halmkrona – kitarat
* Timo Rasio – kitarat
* Pekka Kanniainen – rummut

### Muut
* Mara Salminen – koskettimet, laulu
* Susanna Eronen – laulu
* Kikke Heikkinen – laulu
* Essi Wuorela – laulu
* Kaarina Kilpiö – lyömäsoittimet
* Keijo Puumalainen – lyömäsoittimet
* Risto Salmi – sopraanofoni
* Satu Sopanen – kantele
* Ville Leppänen – Lap Steel
* Gabi Hakanen – sivustatuki
* Kampin Laulu – kuoro
* Timo Lehtovaara – kuoron johto 
* Ilkka Herkman – äänitys
* Dan Tigerstedt – miksaus
* Tuula Lehtinen – kansitaide ja suunnittelu
* Timo Lehtinen – valokuvaus
* Petri Artturi Asikainen – valokuvaus
* Tuula Penttinen – kansitaide ja suunnittelu

## Lähteet

## Aiheesta muualla
* Keinonen, Mikko: CMX sateenkaarensa päässä. *Ilta-Savo* 1995
*
Jalu

**Jalu** (myös **Yalu**, koreaksi **Amnok**) on Kiinan ja Pohjois-Korean rajalla virtaava 790 kilometrin pituinen joki. Joki saa alkunsa Baekduvuorelta 2&nbsp;500 metrin korkeudesta. ja se laskee vetensä Koreanlahteen. Jalun valuma-alue on 30&nbsp;000 neliökilometriä ja sen tärkeimmät sivujoet ovat Changjin, Herchun ja Tokro.

## Historia

Jalun jokilaakso oli aluetta, jossa muinainen Koguryon kuningaskunta nousi voimiinsa. Useat valtion entisistä linnoituksista ja kuningaskunnan pääkaupunki sijaitsevat joen varrella.

Joen strategisen sijainnin takia siellä on sodittu useita taisteluja, vuonna 1894 taistelu Kiinan-Japanin sodassa ja vuonna 1904 Venäjän-Japanin sodassa.

Korean puoli joesta teollistui voimakkaasti, kun Korean niemimaa oli Japanin hallinnassa (1910–1945) ja lopulta vuonna 1945 melkein 20 prosenttia Japanin teollisuudesta tuli Koreasta. Korean sodan aikana YK:n joukkojen lähestyminen Jalua sai aikaan Kiinan sekaantumaan sotaan voimakkaammin. Sodan seurauksena ainoastaan yksi joen ylittävistä silloista jäi tuhoamatta. Korean sodassa joen läntisen laakson yllä käytiin useita ankaria taisteluita Pohjois-Korean ilmaherruudesta.

Vuonna 2010 Jalun tulvat aiheuttivat suuria tuhoja sekä Kiinan että Pohjois-Korean puolella.

## Lähteet
Paavali IV

**Paavali IV** (28. kesäkuuta 1476 – 18. elokuuta 1559), syntymänimeltään **Giovanni Pietro Carafa** oli paavina 23. toukokuuta 1555 – 18. elokuuta 1559. Hän puolusti kiivaasti katolista kirkkoa ja toimi sekä kardinaalina että paavina vastauskonpuhdistuksen puolesta. Paavali IV oli taitava organisaattori ja loistava puhuja mutta myös pelottava fanaatikko.

## Kardinaali
Carafa oli napolilaisen ylhäisen perheen poika, joka toimi paavin lähettiläänä Englannissa ja Espanjassa. Toimiessaan Theaten piispana, erään teateeniveljeskunnan johtajana ja "jumalallisen rakkauden oratorion" jäsenenä hän tuli tunnetuksi katolisen kirkon uudistumisen kannattajana. Vuonna 1536 hänestä tuli kardinaali ja Napolin arkkipiispa, ja hän sai tehtäväkseen organisoida Italian inkvisition tehokkaammaksi.  

Carafa valittiin jäseneksi kardinaalien komissioon, jonka paavi Paavali III oli perustanut vuonna 1542 valvomaan inkvisitiota. Komission nimi oli latinaksi *Sanctum officium,* mikä tarkoittaa pyhää virastoa. Se toimi inkvisition korkeimpana tuomioistuimena. Carafa nousi pyhän viraston varsinaiseksi johtajaksi.

## Paavi
Paaviksi noustessaan hän oli jo varsin iäkäs, ja olisi voinut kieltäytyä terveyssyistä. Sanotaan, että hän hyväksyi nimityksen, koska Pyhän saksalais-roomalaisen keisarikunnan Kaarle V oli sitä vastaan.

Vuonna 1559 julkaistiin kiellettyjen kirjojen luettelo, *Index librorum prohibitorum,* jolla Paavali IV halusi saada kerettiläiset kirjoitukset loppumaan. Kuka tahansa sai vapaasti jättää inkvisitiotuomioistuimelle kirjoja, joiden katsottiin pyrkivän järkyttämään oikeaa oppia.

Paavali IV:llä oli huomattavan juutalaisvastaiset mielipiteet. Hän rakennutti Rooman gheton, määräsi juutalaiset palaamaan sinne lukkojen taakse yöksi ja käyttämään vaatteissaan erityisiä tunnusmerkkejä gheton ulkopuolella liikkuessaan.

## Lähteet
* 

### Viitteet

## Aiheesta muualla
Erykah Badu

**Erykah Badu** (oikealta nimeltään **Erica Abi Wright**, s. 26. helmikuuta 1971 Dallas, Teksas) on yhdysvaltalainen laulaja, jonka musiikkityyli on R&B:tä, hip hopia ja neo soulia. Hänellä on myös ollut rooleja muutamissa elokuvissa.

Isoäitinsä ja äitinsä kasvattama Erykah Badu sai musiikillisia vaikutteita jo lapsena muun muassa artisteilta Stevie Wonder; Earth, Wind & Fire; Marvin Gaye ja Chaka Khan. Ensimmäisen kerran hän esiintyi jo 4-vuotiaana äitinsä kanssa paikallisessa näytelmässä. 14-vuotiaana hän pääsi esiintymään paikallisella radioasemalla teiniräppärinä.

Badu pääsi opiskelemaan tanssia ja teatteria Booker T. Washington High School for the Performing Arts -oppilaitokseen. Koulunsa aikana hän esiintyi rap-triossa nimellä M.C. Apples. Sittemmin hän opiskeli Grambling State -yliopistossa pääaineenaan teatteri.

Varsinaisesti hänen uransa laulajana pääsi kunnolla vauhtiin kun D'Angelon manageri Kedar Massenburg kuuli hänen lauluaan. Kedar Massenburg kiinnitti Badun juuri aloittaneeseen levy-yhtiöönsä Kedar Entertainment.

## Yksityiselämä
Erykah Badulla on kolme lasta: poika nimeltä Seven Sirius Benjamin (s. 1997), jonka hän sai ex-miehensä, OutKastista tutun André 3000:n kanssa sekä vuosina 2004 ja 2009 syntyneet tyttäret Puma ja Mars. 

## Diskografia

#### Albumit
**Funky Cousins* (demo, tehty nimellä Erykah Free)
**[[Baduizm]]* (1997)
**Heartache* (1998)
**[[Mama's Gun]]* (2000)
**[[Worldwide Underground]]* (2003)
**[[New Amerykah Part One (4th World War)]]* (2008)
**[[New Amerykah Part Two (Return of the Ankh)]]* (2010)'

#### Livealbumit

* *[[Live (Erykah Badun albumi)|Live]]* (1997)

#### Mixtapet

* *Feel Better World! ... Love, Ms. Badu* (2015)
* *But You Caint Use My Phone* (2015)

## Lähteet

## Aiheesta muualla

* Erykah Badun viralliset kotisivut
Mazda RX-5

**Mazda RX-5** oli Mazdan vuosina 1975–1979 valmistama coupé-tyyppinen henkilöauto. Siinä on muiden RX-sarjan autojen tavoin wankelmoottori. Moottorin tilavuus oli 2 &times; 654 kuutiosenttimetriä ja tehoa oli 115 hevosvoimaa. Moottori valmistettiin NSU:n lisenssillä.

## Aiheesta muualla
Cloaca Maxima II

**Cloaca Maxima II** (2004) on CMX:n toinen kokoelma-albumi. Kolmen cd:n julkaisun kaksi ensimmäistä levyä sisältävät pääosin albumeilla julkaistuja kappaleita vuosilta 1998–2004 mutta mukana on myös kaksi uutta kappaletta, yksi uusi versio sekä CMX DVD:n mukana julkaistu ”Puuvertaus”-single. Kolmas levy sisältää singlejen b-puolia ja ”Päämäärä”-kappaleen, joka on uusi versio A. W. Yrjänän *[[Hotelli Sointu]]* -televisio-ohjelmassa kirjoittamasta samannimisestä kappaleesta.

## Kappaleet
Kaikki kappaleet säveltänyt CMX sekä sanoittanut A. W. Yrjänä.

### CD 1: Lyijy
# 
# 
# 
# 
# 
# 
# 
# 
# 
# 
# 
# 
# 
# 

### CD 2: Helium
# 
# 
# 
# 
# 
# 
# 
# 
# 
# 
# 
# 
# 
# 

### CD 3: Uraani
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* A. W. Yrjänä – basso, laulu, tuottaja
* Janne Halmkrona – kitarat
* Timo Rasio – kitarat
* Tuomas Peippo – rummut

### Tuotanto
* Gabi Hakanen – tuottaja, miksaaja
* Rauli ”Illusion Rake” Eskolin – tuottaja, miksaaja
* Billy Gould – tuottaja
* Teropekka Virtanen – miksaaja
* Pauli Saastamoinen – masteroija
* Jouni Leskinen – kansitaide, graafinen suunnittelu
* Ari Talusén – valokuvaus

## Arvostelut
* *[[Desibeli.net]]*: 
* *[[Soundi]]*: 
* *[[Noise.fi]]*: 

## Lähteet

## Aiheesta muualla
*
Pius II

**Pius II** (18. lokakuuta 1405–14. elokuuta 1464), alk. **Enea Silvio Piccolomini**, oli paavina 19. elokuuta 1458 – 14. elokuuta 1464. 

## Elämäkerta
Paavi Pius II oli renessanssi-ihminen aidoimmillaan: lukenut, avarakatseinen ja kiintynyt antiikin kulttuuriin, luontoon ja matkustamiseen. Hän opiskeli Sienassa ja Firenzessä ja osallistui Baselin kirkolliskokoukseen (1431–1439). Ennen kuin hänet valittiin paaviksi, Enea Silvio Piccolomini matkusteli laajalti paavin lähettiläänä Euroopassa. Hän asettui Fredrik III:n hoviin Wieniin, missä hän sai sihteerin toimen. Hänestä tuli keisarin uskottu neuvonantaja. Piccolomini vietti ulkomailla yli 25 vuotta. Sienan katedraalin kirjastossa, *Libreria Piccolimini*ssa, hänen veljenpoikansa (myöhempi paavi Pius III), tilaamat freskot kertovat hänen matkoistaan. Kuvissa nähdään hänet Sveitsin Baselissa, Skotlannissa ja Saksassa, hänen vihkimisensä kardinaaliksi ja paaviksi sekä hänet suorittamassa Katariina Sienalaisen pyhimykseksi julistamisen seremoniaa.

Piccolomini nousi vuonna 1450 Sienan piispaksi ja vuonna 1456 kardinaaliksi. Myös paavi Pius II:na hän teki eurooppalaista politiikkaa: hän sai Ranskan kuninkaan lieventämään paavinvastaisia määräyksiään, yllytti kuninkaita ja herttuoita varustamaan ristiretkeä turkkilaisia vastaan ja pyrki välittäjäksi rauhanneuvotteluissa Puolan ja preussilaisten välillä. 

Hän julkaisi useita kaunokirjallisia teoksia: runoja, komedioita sekä eroottisen romaanin *Eurialus ja Lucretia*. Hän kirjoitti myös historianteoksia, muun muassa osittain omaelämäkerrallisen teoksen Fredrik III:sta.

Paavi Pius II oli syntynyt Pienzassa. Paaviksi valitsemisen jälkeen hän ryhtyi toteuttamaan suurisuuntaisia rakennussuunnitelmia synnyinkaupungissaan. Hän ei kuitenkaan nähnyt niiden toteutumista kuin osin, koska hän kuoli ennen niiden valmistumista.

## Lähteet
*

### Viitteet

## Aiheesta muualla
Kaitsor

**Kaitsor** on kylä Suomen länsirannikolla Vöyrin kunnassa. Nimi Kaitsor on ruotsinkielinen väännös nimestä *Kaitasaari*, joka viitannee Kaitasaaren ja Kaidanmaan meripaikkoihin muinaisen Raision edustan saaristossa.

Kylä sijaitsee Vöyrin keskuksesta Rökiöstä n. 14 km pohjoiseen. Kaitsor on pääasiassa maaseutua ja saa pääasiallisen toimeentulonsa maataloudesta. Kylässä sijaitsee myös pienteollisuutta sekä nykyään Valion omistama meijeri. Meijerissä valmistetaan pääasiassa vientiin perusjuustoja kuten goudaa sekä lappia. Meijerin toisessa yksikössä valmistetaan tuorejuustoja, joista kuuluisin juusto on mustapippuri-juusto Musta Pekka (jota tuotti ennen *Enigheten/Milka,*
joka kärsi myöhemmin listeriajupakasta). Yksikkö on ainoa Valion meijereistä, jolla on oma vedenpuhdistamo. Kaitsorin juustolan toiminta loppuu huhtikuuhun 2015 mennessä.

Kylässä on asukkaita noin 150. Lähimpään merenlahteen on n. 0,5 km. Aluetta halkoo valtatie 8. Kaitsorin rakennuskanta on pääosin omakotitaloja, joskin alueella on pääasiassa alun perin meijerityöntekijöille tarkoitettuja rivitaloja. Rivitalot ovat nykyään yksityisen ihmisen omistuksessa ja ne ovat vuokrakäytössä. Kylässä sijaitsee yksi pankki ja myymäläauto käy kaksi kertaa viikossa. Myös kirjastoauto käy seudulla. Alueella on oma vesijohto sekä vedenpuhdistamo.

Alun perin Vöyrin alueella sekä lähiseudulla oli paljon pieniä meijereitä, kunnes meijerit päättivät yhdistyä ja Kaitsoriin perustettiin yhteisjuustola. Kaitsorin alueella sijaitsee ainakin kaksi entistä ja yksi (edellä mainittu) meijeri.

## Naapurikylät
* Karvsor  
* Karvat (kuului lakkautettuun Oravaisten kuntaan)

## Etäisyydet
* Vaasa 40 km
* Pietarsaari 53 km
* Oravainen 7 km
* Maksamaa 10 km
* Oulu 270 km
* Vöyrin keskusta 14 km

## Lähteet

## Aiheesta muualla
* ''Rannikkoseutu'' 25.2.2003
* *Vöra Sockens Historia I*
Cloaca Maxima (albumi)

**Cloaca Maxima** (1997) on CMX:n ensimmäinen kokoelma-albumi. Kolmen cd:n julkaisun kaksi levyä sisältää kokoelman kappaleita yhtyeen viideltä ensimmäiseltä albumilta ja myös yhden kappaleen ep:ltä *Raivo*. Kolmas levy sisältää singlejen b-puolia, live-taltioinnin, uusia versioita vanhoista kappaleista sekä muutaman uuden kappaleen.

Kokoelma on omistettu yhtyeen keikkamyyjälle Veda Honkaselle (s. 1963), joka menehtyi syöpään vuonna 1997.

*Cloaca Maximan* seuraajaksi julkaistiin vuonna 2004 toinen triplakokoelma, *[[Cloaca Maxima II]]*.

## Kappaleet
Kaikki kappaleet säveltänyt ja sovittanut CMX, sanoittanut A. W. Yrjänä.

**CD 1: Physis**
#
#
#
#
#
#
#
#
#
#
#
#
#
#
#

**CD 2: Aetheris**
#
#
#
#
#
#
#
#
#
#
#
#
#
#

**CD 3: Astralis**
#
#
#
#
#
#
#
#
#
#
#
#
#
#
#

## Tekijät
### Yhtye
* A. W. Yrjänä – basso, laulu ja tuotanto
* Janne Halmkrona – kitarat
* Timo Rasio – kitarat
* Pekka Kanniainen – rummut

### Muut
* Martti Salminen – kosketinsoittimet, sovitukset
* Gabi Hakanen – tuotanto, miksaus
* Rauli ”Illusion Rake” Eskolin – miksaus
* Teropekka Virtanen
* Ilkka Herkman
* Dan Tigerstedt – miksaus
* Sumppi Sundström – miksaus (Tavastia)
* Pauli Saastamoinen – masterointi
* Jouni Leskinen – kansitaide ja suunnittelu
* Ari Talusén – valokuvaus
* Timo Lehtovaara – kuoron johto
* Veikko Huuskonen – jouset

## Lähteet

## Aiheesta muualla
* CMX. *Circus* 1997. (Internet Archive)
* Fagerholm, Toni: Monikasvoinen Aamutähti: CMX-yhtyeen Cloaca Maxima -levykokoelman analyysi. Pro gradu -työ, 2008. (PDF)
*
Hélder Postiga

**Hélder Manuel Marques Postiga** (s. 2. elokuuta 1982 Vila do Conde, Portugali) on portugalilainen jalkapalloilija. Hän oli pelipaikaltaan hyökkääjä. 

## Seurajoukkueura
Postiga aloitti uransa kasvattajaseura Varzim SC:ssä, josta hänet myytiin FC Portoon kaudella 2001–2002. Kaudella 2003–2004 Postiga myytiin 9&nbsp;375&nbsp;000 eurolla Tottenham Hotspuriin, mutta seuraavalla kaudella hän palasi takaisin Portoon 4,5 miljoonalla eurolla. Vuonna 2006 Helder lainattiin Portosta ranskalaiseen Saint-Étienneen 0,8 miljoonalla eurolla. Hän palasi Porton joukkueeseen myöhemmin samana vuonna. Sittemmin hän on pelannut muun muassa Espanjassa Zaragozan ja Valencian joukkueissa sekä Italian Laziossa.

## Maajoukkueura
Postiga kuului Portugalin maajoukkueeseen EM-kisoissa 2004 ja  MM-kisoissa 2006. EM-kisoissa Portugali saavutti hopeaa ja Postiga pääsi kentälle vaihtopelaajana puolivälierässä Englantia vastaan ja teki maalin ottelun ratkaisseessa rangaistuspotkukilpailussa. MM-kisoissa Portugali sijoittui neljänneksi ja Postiga pelasi avauskokoonpanossa viimeisessä alkulohko-ottelussa sekä vaihtopelaajana puolivälierässä, jonka rangaistuspotkukilpailussa hän teki jälleen maalin Englantia vastaan, ja välierässä.

## Mestaruudet
* UEFA Cup (2002–2003)
* Portuguese SuperLiga (2002–2003, 2005–2006)
* Portugalin cup (2002–2003)
* Portugalin SuperCup (2004–2005)
* Intercontinental Cup (2004)

## Lähteet
* 
* 

### Viitteet
Mikko Rämö

**Mikko Rämö** (s. 27. heinäkuuta 1980) on suomalainen entinen jääkiekkoilija, pelipaikaltaan maalivahti. Hän toimii Mestis-joukkue Joensuun Kiekko-Poikien päävalmentajana.

## Pelaajaura
Rämö on Kiekkoreippaan kasvatti. Pelattuaan kolme kautta Pelicanseissa SM-liigassa Rämö palkattiin HPK:hon kaudelle 2003–2004.

Hän oli ensimmäinen suomalainen maalivahti Venäjän pääsarjassa, kun hän pelasi kauden 2004–2005 Amur Habarovskissa. Hän teki sopimuksen venäläisen joukkueen Vitjaz Tšehovin kanssa syksyllä 2005, mutta hänet vapautettiin marraskuussa, ja hän teki uuden sopimuksen Jokereiden kanssa. Rämö myytiin tammikuussa 2006 pelaajakaupassa HIFK:hon vaihdossa Tom Askeyhin.

Kaudelle 2006–2007 Rämö teki sopimuksen ruotsalaisen Mora IK:n kanssa. Kaudella 2007–2008 Rämö pelasi Mestiksen Hokissa ja Itävallan toisella sarjatasolla VEU Feldkirchissa. Kaudeksi 2008–2009 Rämö teki jatkosopimuksen seuran kanssa ja pääsi kokeilemaan taitojaan myös Itävallan pääsarjassa EHC Linzin joukkueessa. Kaudeksi 2009–2010 Rämö solmi sopimuksen Jokipoikien kanssa.

Rämö voitti kaudella 2009–2010 Mestiksen mestaruuden Joensuun Jokipojissa ja palkittiin pudotuspelien arvokkaimpana pelaajana. Kaudeksi 2010–2011 Rämö siirtyi Mestiksessä pelaavaan KooKooseen.

Kaudet 2015–2016 ja 2016–2017 Rämö edusti Saksan toisella sarjatasolla pelannutta EC Bad Nauheimia.

## Tilastot

## Lähteet

## Aiheesta muualla
*
Pedot

**Pedot** on vuonna 2005 ilmestynyt CMX:n yhdestoista albumi. Se nousi heti ilmestyessään Suomen albumilistan listaykköseksi. Kappaleet ”Uusi ihmiskunta” ja ”Kain” julkaistiin singleinä. 

## Kappaleluettelo
Sävellykset: CMX

Sanat: A. W. Yrjänä

# ”Eteläisen tähtitaivaan kartoitus” – 3:36
# ”Pedot” – 4:34
# ”Uusi ihmiskunta” – 3:31
# ”Mustat siivet yli taivaan” – 4:22
# ”Kain” – 3:55
# ”Suojelusperkele” – 4:10
# ”Taivaanääreläiset” – 4:17
# ”Näkyvän valon olennot” – 2:44
# ”Tuulenkosija” – 6:16
# ”Syysmyrkkylilja” – 3:31
# ”Sanansaattaja” – 6:17
# ”Valoa nopeammat koneet” –  4:11

## Singlet

## Tekijät
### Yhtye
* A. W. Yrjänä – basso, laulu, akustinen kitara
* Janne Halmkrona – sähkö- ja akustiset kitarat
* Timo Rasio – sähkö- ja akustiset kitarat, mandoliini, lap steel -kitara
* Tuomas Peippo – rummut ja lyömäsoittimet

### Muut
* Pentti Lahti – huilu
* Mikko Mustonen – pasuuna
* Jyrki Sahla – tehosteäänitys
* Kikke Heikkinen ja Riitta Talasniemi – taustalaulut
* Rauli ”Rake” Eskolin – kosketinsoittimet, ohjelmointi, tuotanto, äänitys, miksaus
* Pauli Saastamoinen – masterointi
* Perttu Saksa – valokuvaus
* Jussi S. Karjalainen – kansien suunnittelu
* Gabi Hakanen – tuottaja

## Arvostelut
* *[[City (lehti)|City]]*: 
* *[[Desibeli.net]]*: 
* *[[Imperiumi.net]]*: 
* *[[Noise.fi]]*: 
* *Rockmusica.net*: 
* *Smackthejack.net*: 
* *[[Soundi]]*: 

## Lähteet

## Aiheesta muualla
* Sirviö, Marko: Pedot uskonnon kimpussa. *Kaleva* 2.11.2005.
*
Technical Report 1

**Technical Report 1 (TR1)** oli vuonna 2005 julkaistu luonnos C++-ohjelmointikieleen suunnitelluista lisäyksistä C++:n standardikirjastoon. Se sisälsi muun muassa säännöllisten lauseiden käsittelyn, hajautustaulut (hash table), satunnaislukugeneraattorit sekä funktio-objektit.

Boost-kirjastoa on käytetty esimerkkitoteutuksena eräille lisäyksille.

TR1 lisäyksistä suurin osa hyväksyttiin C++11-standardiin.

## Lähteet

## Aiheesta muualla

* TR1 muistio PDF-muodossa
* TR2